σε



|  |  |
| --- | --- |
|  | Υποδιεύθυνση Επικοινωνίας Δημοσίων Σχέσεων & Κοινωνικής Ευθύνης |

4 Φεβρουαρίου, 2024

**Δελτίο Τύπου 3**

**Τις συνθήκες του κρίσιμου τραυματισμού 42χρονου σε οδική σύγκρουση διερευνά η Αστυνομία**

Η Αστυνομία διερευνά τις συνθήκες πρόκλησης οδικής σύγκρουσης που συνέβη σήμερα το πρωί στο χωριό Επισκοπή, που οδήγησε στον σοβαρό τραυματισμό 42χρονου οδηγού.

Συγκεκριμένα, γύρω στις 5:30 το πρωί σήμερα, ενώ ο 42χρονος οδηγούσε σαλούν αυτοκίνητο στην οδό Νίκου Γεωργίου στην Επισκοπή, φθάνοντας στη συμβολή με τον δρόμο Ερήμης – Πλατρών, κάτω από συνθήκες που διερευνώνται συνέχισε ευθεία πορεία με αποτέλεσμα το όχημα να βγει εκτός δρόμου, να προσκρούσει σε δέντρο και να ακινητοποιηθεί.

Από την πρόσκρουση ο 42χρονος οδηγός τραυματίστηκε σοβαρά, ενώ για τον απεγκλωβισμό του χρειάστηκε η επέμβαση μελών της Πυροσβεστικής Υπηρεσίας.

Ο 42χρονος διακομίστηκε αρχικά με ασθενοφόρο στο Γενικό Νοσοκομείο Λεμεσού ενώ ακολούθως μεταφέρθηκε διασωληνωμένος στο Γενικό Νοσοκομείο Λευκωσίας. Η κατάσταση της υγείας του, σύμφωνα με τους θεράποντες ιατρούς να κρίνεται ως κρίσιμη.

Τις συνθήκες κάτω από τις οποίες συνέβη η οδική σύγκρουση διερευνούν ο Αστυνομικός Σταθμός Επισκοπής και η Τροχαία Λεμεσού.

 Κλάδος Επικοινωνίας